SAMART ดี๊ด๊า! รัฐบาลกัมพูชายืดอายุสัมปทานงานควบคุมจราจรทางอากาศให้อีก 7 ปี
SAMART ดี๊ด๊า! รัฐบาลกัมพูชายืดอายุสัมปทานงานควบคุมจราจรทางอากาศให้อีก 7 ปี จากเดิมสิ้นสุดปี 2576
12 ธ.ค. 2560

บริษัท สามารถคอร์ปอเรชั่น จำกัด (มหาชน) หรือ SAMART ระบุว่า บริษัท แคมโบเดีย แอร์ทราฟฟิค เซอร์วิส จำกัด (CATS) ซึ่งเป็นบริษัทย่อยที่บริษัทถือหุ้นทางอ้อมร้อยละ 100 ผ่านบริษัท สามารถ ทรานส์โซลูชั่น จำกัด ได้มีการลงนามแก้ไขสัญญาสัมปทานดังกล่าวกับรัฐบาลกัมพูชาในการขยายอายุสัมปทานให้กับ CATS อีก 7 ปีนับจากปี 2576 โดยอายุสัมปทานจะไปสิ้นสุดในปี 2583
ทั้งนี้ CATS ได้ดำเนินธุรกิจการจัดตั้งระบบและให้บริการควบคุมการจราจรทางอากาศ ในประเทศกัมพูชาตามสัญญาสัมปทานที่ได้รับจากรัฐบาลกัมพูชาเป็นเวลารวม 32 ปี (ปี 2544-2576)